
# Ti nynorskregler du må kunne

|  |  |
| --- | --- |
| **Regel** | **Forklaring** |
| 1. Du må nytte riktig artikkel til substantivet. | På nynorsk nyttar vi artikkelen «ein» til hankjønn (ein bil), «ei» til hokjønn (ei veske) og «eit» til inkjekjønn (eit hus). Er du usikker på om ordet er eit hankjønn eller hokjønn, må du sjekke i ordboka. |
| 2. Hovudregel for bøying av substantiv, hankjønn og hokjønn. | Hankjønn bøyer vi etter hovudregelen slik: Ein gut, gut**e**n, gut**a**r, gut**a**ne  Hokjønn bøyer vi etter hovudregelen slik: Ei jente, jent**a**, jent**e**r, jent**e**ne  Er du usikker på om ordet er hankjønn eller hokjønn? Sjekk bøyinga i ordboka. |
| 3. Bøying av inkjekjønn | Alle inkjekjønn blir bøygd likt:   * Eit hus, huset, fleire hus, alle husa * Eit menneske, mennesket, fleire menneske, alle menneska   Pugg denne bøyinga, så slepp du å slå dei opp. |
| 4. Slå opp verb i ordboka. | Det er mange ulike reglar for bøying av verb, og du må derfor slå dei opp i ordboka. To verb bør du pugge bøyinga til:   * Å skrive, skriv, skreiv, skrive * Å fortelje, fortel, fortalde, fortalt   Sjå bilete under for forklaring på korleis ein nyttar ordboka på ein god måte. |
| 5. Ikkje nytt «man» | På nynorsk skriv ein ikkje «man». Vi skriv «ein». Ikkje «**man** skal passe seg for nynorskfeil», men «**ein** skal passe seg for nynorskfeil». |
| 6. Genitiv-s | På nynorsk nyttar ein ikkje genitivs-s, t.d. «guten**s** eksamensnervar». Skriv om setninga: «Eksamensnervane til guten». PS. Det er greitt å nytte genitivs-s ved eigennamn. |
| 7. Diftong for monoftong | Ikkje «vet», men «veit», ikkje «hele», men «heile» osv. |
| 8. Eigedomsord | Ikkje «dere», men..   1. Enten «de» i subjektsform og «dykk» i objektsform. T.d. «De (dere) kom gåande nedover bakken da vi såg dykk (dere).   *Vel du denne forma, skriv du «dykkar» for «deres» der du på engelsk skriv «your». Der du skriv «their» på engelsk, skriv du «deira».*   1. Eller «dokker»: «Kan dokker komme kl. 17?»   *Vel du denne forma, skriv du «dokkar» for «deres» der du på engelsk skriv «your». Der du skriv «their» på engelsk, skriv du «deira».*  Ikkje «deres», men «dokkar»: «Ta gjerne med hunden dykkar/dokkar».  Ikkje «hennes», men «hennar»: «Teksten hennar var god!» |
| 9. Etterstilt eigedomspronomen | Ikkje «min bok», men «boka mi». Ikkje «dokkar hus», men «huset dokkar». |
| 10. Sjekk i ordboka! | Dette er den viktigaste regelen. Er det noko som lyser raudt i Word eller noko som ikkje gir meining? Da må du sjekke i ordboka! Finn du ikkje svaret, så må du skrive om setninga. |

**Slik nyttar du ordboka på ein god måte:**

1. Er du usikker på kva ordet er på nynorsk? Gå inn på [www.ordnett.no](http://www.ordnett.no) og logg inn med Feide. Vel norsk ordbok og skriv inn ordet du vil undersøke. I eksempelet under har eg søkt opp ordet «kjærlighet». Da ser eg at ordet på nynorsk er «kjærleik».
2. Et bilde som inneholder tekst, Font, skjermbilde

   Automatisk generert beskrivelseEtter at du er sikker på kva ordet er på nynorsk, går du inn på [www.ordbokene.no](http://www.ordbokene.no) og slår opp ordet der. Sjå først på «tyding og bruk» og pass på at du har valt riktig ord og ordtype (t.d. substantiv eller verb). Trykk deretter på «vis bøying».
3. Hugseregel for verb og substantiv:
   1. Substantiv: ubunden form eintal=ein, bunden eintal form=den, ubunden form fleirtal=fleire, bunden form fleirtal=alle
      1. *Ein mann, den mannen, fleire menn, alle mennene*
   2. Verb: infinitiv=å, presens=no, preteritum=i går, presens perfektum=har
      1. Å vere, no er, i går var, har vore

